Åsane Seahawks

Historie

Klubben ble startet 10. mars 1998 av Jon Torstein Bakken. Han var den gang assistent på Blokkhaugen skole og hadde året før hatt amerikansk fotballtrening rett etter skolen, et skolelag kalt Blokkhaugen Bullets. Utstyre var kjøpt inn fra et nedlagt lag på Østlandet.
Etter hvert ble det mange utøvere og treningsarenaene varierte fra tilfluktsrom og gymsal på skoler, til grusbane og naturgress/myr med bekkalokk på. En egen slede ble spikret opp samt en takledukke kalt Else ble ordnet.
Cheerleaderne dukket opp noen år senere, stort sett venninner av klubbens utøvere i amerikansk fotball. De ble den første tiden trent av Hege Manum, kone til Jon Bakken.

Anlegg

Amerikansk fotball trener hovedsakelig på Seahawksbanen bak Vestlandshallen på Myrdal.
Cheerleaderne trener for det meste i Rollandshallen, men også på Blokkhaugen ungdomsskole, Li skole og Kyrkjekrinsen skole.

U15

U15 spilte sin første sesong i høsten 2013 mot Oslo Vikings, Lillestrøm Starfighters og Vålerenga Trolls der de endte på 3.-plass på walkover etter at Vålerenga trakk seg midt i sesongen. 
Sesongen 2014 var det 2 flere lag som stilte med U15 lag, Eidsvoll 1814s og Tønsberg Raiders. Seahawks vant én kamp i 2014 mot Eidsvoll, og endte på en 5. plass.
For U15 kommer sesongen 2015 stå i historiebøkene i lang tid framover. Seahawks vant de 3 første kampene mot Lillestrøm Starfighters, Kristiansand Gladiators og Oslo Vikings, noe Vålerenga Trolls og Eidsvoll 1814s også gjorde. Lørdag 10. oktober skulle Vålerenga, Eidsvoll og Åsane møtes til kamp mot hverandre for å avgjøre hvem som skulle komme i NM-finalen. Eidsvoll vant mot Åsane 42-6 og mot Vålerenga 47-6, noe som betød at Åsane og Trolls skulle møtes i en kamp som avgjorde hvem Eidsvoll skulle møte i finalen. I første halvdel av kampen scoret Vålerenga 13 poeng og Åsane 0. Åsane scoret 20 poeng og Vålerenga 0 i andre halvdel og vant dermed kampen mot Vålerenga. Seahawks var nå før første gang i en NM-finale. Seahawks tapte finalen på Jordal bane 41-0. Ingen hadde høye forventninger til Seahawks før sesongen, men laget dro hjem med sølvmedaljene rundt halsen.

U19/Senior

Seniorlaget trener sammen med U19 utøverne. Det er flest utøvere over 19 år, og de deltok høsten 2012 i lokal 8-mannsliga. Det er en lokal liga hvor det er 8 mann fra hvert lag på banen. Vanligvis er det 9 mannsfotball i andre divisjon og 11 mannsfotball i første divisjon og Eliteserien. I 2015 spiller Seahawks i andre divisjon på seniornivå og deltar ikke i serie med U19 laget.

Cheerleading

I Åsane Seahawks er det lag i alle tre aldersgrupper. På seniornivå er det to lag, et for kun jenter og et blandet lag, og disse konkurrerer på to forskjellige nivå. Det finnes også flere partnerstunt- og groupstunt grupper.

PeeWee

10-12 år (Mini er 7-9 år, men de utøverne som er under 9 år inngår da sammen med peewee)
Utøverne trener to ganger i uken.

Junior

Gutter og jenter i alderen 13-16 år som trener:

Senior og All female

Utøvere som er 16 år eller eldre.  De er mange utøvere og er delt i to lag.
All female-laget er et lag som kun bestående av jenter. Konkurrerer på Elite nivå.

Coed

Seahawks Coed 6 består av både gutter og jenter i alderen 16 år og oppover. Laget konkurrere på premier nivå (som er det øverste nivå i Norge) og trener til vanlig i Rollandshallen to dager i uken i tillegg til frivillig trening blant annet i Fysak. I forkant av konkurranse blir det noe mer trening. I 2013  2015 og 2016 tok laget 3.-plass i NM. Og i 2016 har laget kvalifisert seg til å stille i Worlds som avholdes i Orlando, Florida